CELEX: 62012CA0190
Language: bg
Date: 2014-04-10 00:00:00
Title: Дело C-190/12: Решение на Съда (първи състав) от 10 април 2014 г. (преюдициално запитване от Wojewódzki Sąd Administracyjny — Полша) — Emerging Markets Series of DFA Investment Trust Company/Dyrektor Izby Skarbowej w Bydgoszczy (Преюдициално запитване — Свобода на установяване — Свободно движение на капитали — Членове 63 ДФЕС и 65 ДФЕС — Корпоративен данък — Различно третиране на дивиденти, платени на местни и чуждестранни инвестиционни фондове — Недопускане на освобождаване от данък — Необосновано ограничение)

10.6.2014   
            
            
               BG
            
            
               Официален вестник на Европейския съюз
            
            
               C 175/5
            
         Решение на Съда (първи състав) от 10 април 2014 г. (преюдициално запитване от Wojewódzki Sąd Administracyjny — Полша) — Emerging Markets Series of DFA Investment Trust Company/Dyrektor Izby Skarbowej w Bydgoszczy
   (Дело C-190/12) (1)
   
   ((Преюдициално запитване - Свобода на установяване - Свободно движение на капитали - Членове 63 ДФЕС и 65 ДФЕС - Корпоративен данък - Различно третиране на дивиденти, платени на местни и чуждестранни инвестиционни фондове - Недопускане на освобождаване от данък - Необосновано ограничение))
   2014/C 175/05
   Език на производството: полски
   
      Запитваща юрисдикция
   
   Wojewódzki Sąd Administracyjny
   
      Страни в главното производство
   
   
      Жалбоподател: Emerging Markets Series of DFA Investment Trust Company
   
      Ответник: Dyrektor Izby Skarbowej w Bydgoszczy
   
      Предмет
   
   Преюдициално запитване — Wojewódzki Sad Administracyjny w Bydgoszczy (Полша) — Тълкуване на членове 63 и 65 ДФЕС — Свобода на установяване и свободно движение на капитали — Данъчно законодателство, което предвижда освобождаване от корпоративно подоходно облагане на дивидентите, платени на установени на територията на държавите членки инвестиционни фондове, но което изключва от използването на това освобождаване установените в трети държави инвестиционни фондове
   
      Диспозитив
   
   
               1)
            
            
               Член 63 ДФЕС относно свободното движение на капитали се прилага в положение като разглежданото по главното производство, при което съгласно националното данъчно законодателство дивидентите, изплатени от установени в държава членка дружества в полза на инвестиционен фонд, установен в трета държава, не се освобождават от данъчно облагане, докато инвестиционните фондове, установени в посочената държава членка, се ползват от подобно освобождаване.
            
         
               2)
            
            
               Членове 63 ДФЕС и 65 ДФЕС трябва да се тълкуват в смисъл, че не допускат данъчно законодателство на държава членка като разглежданото в главното производство, по силата на което дивиденти, изплатени от установени в тази държава членка дружества в полза на инвестиционен фонд в трета държава, не могат да бъдат освободени от данъчно облагане, доколкото между тази държава членка и съответната трета държава съществува договорно задължение за административна взаимопомощ, което позволява на националните данъчни органи да проверят сведенията, които евентуално са предоставени от инвестиционния фонд. По делото, предмет на главното производство, запитващата юрисдикция трябва да провери дали създаденият в рамката за сътрудничество механизъм за обмен на информация действително може да позволи на полските данъчни органи да проверят, в случай на необходимост, информацията, предоставена от установени на територията на Съединените американски щати инвестиционни фондове относно условията за учредяване и упражняването на тяхната дейност, за да установят, че инвестиционните фондове действат в регулаторна рамка, която е равностойна на тази на Съюза.
            
         
      (1)  ОВ C 209, 14.7.2012 г.